Poetin Belowe Om Oorlog-Geteisterde Christene Te Beskerm - Joy! Digital
Poetin Belowe Om Oorlog-Geteisterde Christene Te Beskerm
-deur Barnabas Fund
Die Hongaarse premier, Viktor Orban, en die Russiese president, Vladimir Poetin, het die Midde-Ooste as die ‘wieg van die Christendom’ beskryf toe die twee op 30 Oktober met Midde-Oosterse kerkleiers vergader het.
Pres. Poetin het sy kommer uitgespreek oor die “massa-uittog” van Christene uit streke in die Midde-Ooste en het belowe dat Rusland “alles sal doen” om die Christene te beskerm wat “in gevaar is en vervolging, dood, verkragting en berowing moet trotseer”.
Orban het tydens die vergadering bevestig dat Hongarye ’n “internasionale alliansie” wil instel om Christene en ander minderheidsgelowe wat vervolging ondervind, te help.
Christene in die Midde-Ooste verduur ernstige vervolging en gewelddadige konflik. Mor Ignatius Aphrem II van die Siriese Ortodokse Kerk het gesê: “Ons voel baie keer dat ons as Christene van die Midde-Ooste vergete is. Ons voel dat ons geen vriende het nie. Dat niemand hulle oor ons ontferm nie.”
In 2016 het Hongarye ’n departement opgerig wat fokus op die lot van vervolgde Christene in die Midde-Ooste na ’n vroeëre ontmoeting tussen Orban en kerkleiers, waaronder ook eerw. Aphrem. Die Russiese standpunt behoort ook die pogings te versterk om hierdie lydende Christene te ondersteun. Barnabas Fund het via eerw. Aphrem se kantoor en ander projekvennote talle projekte vir Christene in Sirië gesteun, insluitend voedingsprogramme en noodleningsbystand na gewelddadige aanvalle.
Foto: Eerste Minister Viktor Orban en president Vladimir Poetin belowe om die vervolgde Christene in die Midde-Ooste te help
Oranjerivier Loop Weer Ná Biddag vir Reën
Misleiding Vererger! Die Regering Verdedig Seksuele Indoktrinasie...
Petrolbomme En Pyle: Hongkong-Betogers Veg Terug Met Alles Tot Hu...
‘Dit Sal ’n Ramp Wees’ – Moontlike Derde Verkiesingsrondt...
Opstande In Iran: Woedende Betogings In Meer As 100 Stede
Franklin Graham Vra Amerikaners Om Vir Pres. Trump Te Bid